钦定古今图书集成/明伦汇编/官常典/第086卷 > 蜀庶人秀
## 钦定古今图书集成/明伦汇编/官常典/第086卷 > 蜀庶人秀

按《隋书》本传：秀，高祖第四子也。开皇元年，立为越王。
未几，徙封于蜀，拜柱国、益州刺史，总管二十四州诸
军事。二年，进位上柱国、西南道行台尚书令，本官如
故。岁馀而罢。十二年，又为内史令、右领军大将军，寻
复出镇于蜀。秀有胆气，容貌瑰伟，美须髯，多武艺，甚
为朝臣所惮。上每谓献皇后曰：秀必以恶终，我在当
无虑。至，兄弟必反’。”兵部侍郎元衡使于蜀，秀深结于
衡，以左右为请。既还京师，请益左右，上不许。大将军

人，谴责之，因谓群臣曰：坏我法者，必在子孙乎？譬如
猛兽，物不能害，反为毛间虫所损食耳。”于是遂分秀
所统。秀渐奢侈，违犯制度，车马被服拟于天子。及太
子勇以谗毁废晋王广为皇太子，秀意甚不平。皇太
子恐秀终为后变，阴令杨素求其罪而谮之。仁寿二
年，征还京师。上见不与语。明日，使使切让之，秀谢曰：
忝荷国恩，出临藩岳，不能奉法，罪当万死！”皇太子及
诸王流涕庭谢。上曰：顷者秦王靡费财物，我以父道
训之；今秀蠹害生民，当以君道绳之。”于是付执法者。
开府庆整谏曰：庶人勇既废，秦王已薨，陛下儿子无
多，何至如是！然蜀王性甚耿介，今被重责，恐不自全。”
上大怒，欲断其舌，因谓群臣曰：当斩秀于市，以谢百
姓。”乃令杨素、苏威、牛弘、柳述、赵绰等推治之。太子阴
作《偶人书上及汉王姓字，缚手钉心，令人埋之华山
下，令杨素发之。又作檄文曰：“逆臣贼子，专弄威柄，陛
下唯守虚器，一无所知，陈甲兵之盛，云指期问罪。置
秀集中，因以闻奏。上曰：“天下宁有是邪！于是废为庶
人，幽内侍省，不得与妻子相见。令给獠婢二人，驱使
与相连坐者百馀人。秀既幽逼，愤懑不知所为，乃上
表曰：“臣以多幸，联庆皇枝，蒙天慈鞠养，九岁荣贵，唯
知富乐，未尝忧惧。轻恣愚心，陷兹刑网，负深山岳，甘
心九泉，不谓天恩尚假馀漏，至如今者，方知愚心不
可纵，国法不可犯，抚膺念咎，自新莫及，犹望分身竭
命，少答慈造。但以灵祇不祐，福禄消尽，夫妇抱思，不
相胜致。只恐长辞明世，永归泉壤。伏愿慈恩，赐垂矜
愍，残息未尽之间，希与爪子相见，请赐一穴，令骸骨
有所。爪子即其爱子也。上因下诏数其罪曰：“汝地居
臣子，情兼家国，庸蜀要重，委以镇之。汝乃干纪乱常，
怀恶乐祸，睤睨二宫，伫望灾舋，容纳不逞，结构异端。
我有不和，汝便觇候。望我不起，便有异心。皇太子汝
兄也，次当建立。汝假托妖言，乃云不终其位，妄称鬼
怪；又道不得入宫，自言骨相，非人臣德业，堪承重器；
妄道清城出圣，欲以己当之；诈称益州龙见，托言吉
兆；重述木易之姓，更治成都之宫；妄说禾乃之名，以
当八千之运；横生京师妖异，以证父兄之灾；妄造蜀
地祯祥，以符己身之箓。汝岂不欲得国家恶也，“天下
乱也。辄造白玉之珽，又为白羽之箭，文物服饰，岂似
有君鸠集左道符书，厌镇汉王，于汝亲则弟也。乃画
其形像，书其姓名，缚手钉心，枷锁杻械，仍云：“请西岳
华山慈父圣母，神兵九亿万骑，收杨谅魂神，闭在华
山下，勿令散荡，我之于汝，亲则父也。复云：“请西岳华
山慈父圣母，赐为开化。”杨坚夫“妻，回心欢喜。又画我
形像，缚手撮头，仍云：‘请西岳神兵，收杨坚魂神。”如此
形状，我今不知杨谅、杨坚是汝何亲也？包藏凶慝，图
谋不轨，逆臣之迹也；希父之灾，以为身幸，贼子之心
也；怀非分之望，肆毒心于兄，悖弟之行也；嫉妒于弟，
无恶不为，无孔怀之情也；违犯制度，坏乱之极也；多
杀不辜，豺狼之“暴也；剥削民庶，酷虐之甚也；唯求财
货，市井之业也；专事妖邪，顽嚚之性也；弗克负荷，不
材之器也。凡此十者，灭天理，逆人伦，汝皆为之，不祥
之甚也。欲免祸患，长守富贵，其可得乎？”后复听与其
子同处。炀帝即位，禁锢如初。宇文化及之弑逆也，欲
立秀为帝，群议不许，于是害之，并其诸子。